ಅಮೀರ್‌ ಖಾನ್‌ ಸೋದರಳಿಯನ ಜೊತೆ ಕನ್ನಡದ ನಟಿ ಡೇಟಿಂಗ್

ಬಾಲಿವುಡ್ ಸೂಪರ್ ಸ್ಟಾರ್ ಅಮೀರ್ ಖಾನ್ ಸೋದರಳಿಯ ಇಮ್ರಾನ್ ಖಾನ್ (Imran Khan) ಅವರು ಈಗ ನಟಿ ಲೇಖಾ ವಾಷಿಂಗ್ಟನ್ (Lekha Washington) ಜೊತೆ ಡೇಟಿಂಗ್ ಮಾಡ್ತಿದ್ದಾರೆ ಎಂಬ ಸುದ್ದಿ ಬಿಟೌನ್ ಅಂಗಳದಲ್ಲಿ ಹರಿದಾಡುತ್ತಿದೆ. ಸದ್ಯ ಸೋಷಿಯಲ್ ಮೀಡಿಯಾದಲ್ಲಿ ಇವರಿಬ್ಬರ ಫೋಟೋಗಳು ಹರಿದಾಡುತ್ತಿದೆ. ಇದನ್ನೂ ಓದಿ: ಸಾಲು ಸಾಲು ಸಿನಿಮಾಗಳ ನಡುವೆ ಕಾವಿತೊಟ್ಟು ಅಚ್ಚರಿ ಮೂಡಿಸಿದ ಮಿಲ್ಕಿ ಬ್ಯೂಟಿ

ಹಿಂದಿಯ `ಐ ಹೇಟ್ ಲವ್ ಸ್ಟೋರಿ’, ಲಕ್, ಬ್ರೇಕ್ ಕೆ ಬಾದ್ ಸೇರಿದಂತೆ ಹಲವು ಸಿನಿಮಾಗಳಲ್ಲಿ ನಾಯಕ ನಟನಾಗಿ ಇಮ್ರಾನ್ ಖಾನ್ ಬಣ್ಣ ಹಚ್ಚಿದ್ದಾರೆ. ಸದ್ಯ ಸೌತ್ ನಟಿ ಲೇಖಾ (Actress Lekha) ಜೊತೆ ಇಮ್ರಾನ್ ಖಾನ್ ಡೇಟಿಂಗ್ ಮಾಡ್ತಿದ್ದಾರೆ. 2011ರಲ್ಲಿ ಮೊದಲ ಪತ್ನಿ ಆವಂತಿಕಾ ಮಲ್ಲಿಕ್ ಖಾನ್ ಜೊತೆ ಡಿವೋರ್ಸ್‌ ಪಡೆದ ನಂತರ ಇದೀಗ ಮತ್ತೆ ವೈಯಕ್ತಿಕ ವಿಚಾರವಾಗಿ ಸುದ್ದಿಯಲ್ಲಿದ್ದಾರೆ.

ಬಿಟೌನ್ ಗಲ್ಲಿಯಲ್ಲಿ ಇಮ್ರಾನ್-ಲೇಖಾ ಜೋಡಿ ಕೈ ಕೈ ಹಿಡಿದು ಓಡಾಡುತ್ತಿದ್ದಾರೆ. ಇಬ್ಬರ ಲವ್ವಿ-ಡವ್ವಿ ಫೋಟೋಗಳು ಸಾಮಾಜಿಕ ಜಾಲತಾಣದಲ್ಲಿ ಸದ್ದು ಮಾಡ್ತಿದೆ.

ಇನ್ನೂ ನಟಿ ಲೇಖಾ 2010ರಲ್ಲಿ ಕನ್ನಡದ `ಹುಡುಗ ಹುಡುಗಿ’ (Huduga Hudugi) ಸಿನಿಮಾದಲ್ಲಿ ನಾಯಕಿಯಾಗಿ ನಟಿಸಿದ್ದಾರೆ. ಈ ಚಿತ್ರಕ್ಕೆ ಇಂದ್ರಜಿತ್ ಲಂಕೇಶ್ ನಿರ್ದೇಶನ ಮಾಡಿದ್ದರು.